CELEX: 22018D1775
Language: bg
Date: 2017-02-03 00:00:00
Title: Решение на Съвместния комитет на ЕИП № 41/2017 от 3 февруари 2017 година за изменение на приложение XVI (Обществени поръчки) към Споразумението за ЕИП [2018/1775]

22.11.2018   
               
               
                  BG
               
               
                  Официален вестник на Европейския съюз
               
               
                  L 297/52
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 41/2017
         от 3 февруари 2017 година
         за изменение на приложение XVI (Обществени поръчки) към Споразумението за ЕИП [2018/1775]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство (наричано по-нататък „Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Решение за изпълнение (ЕС) 2016/1804 на Комисията от 10 октомври 2016 г. относно подробните правила за прилагане на членове 34 и 35 от Директива 2014/25/ЕС на Европейския парламент и на Съвета относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги (1), следва да бъде включено в Споразумението за ЕИП.
                  
               
                     (2)
                  
                  
                     С Решение за изпълнение (ЕС) 2016/1804 се отменя Решение 2005/15/ЕО на Комисията от 7 януари 2005 г. (2), което е включено в Споразумението за ЕИП и което съответно следва да бъде заличено от Споразумението за ЕИП.
                  
               
                     (3)
                  
                  
                     Поради това приложение XVI към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение XVI към Споразумението за ЕИП се изменя, както следва:
            
                        1.
                     
                     
                        След точка 6ж (Регламент за изпълнение (ЕС) 2015/1986 на Комисията) се вмъква следната точка:
                        
                                    „6з.
                                 
                                 
                                    
                                       32016 D 1804: Решение за изпълнение (ЕС) 2016/1804 на Комисията от 10 октомври 2016 г. относно подробните правила за прилагане на членове 34 и 35 от Директива 2014/25/ЕС на Европейския парламент и на Съвета относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги (ОВ L 275, 12.10.2016 г., стр. 39).“
                                 
                              
                  
                        2.
                     
                     
                        Текстът на точка 6б (Решение 2005/15/ЕО на Комисията) се заличава.
                     
                  
         
            Член 2
            Текстът на Решение за изпълнение (ЕС) 2016/1804 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 3
            Настоящото решение влиза в сила на 4 февруари 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 3 февруари 2017 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 275, 12.10.2016 г., стр. 39.
         
            (2)  ОВ L 7, 11.1.2005 г., стр. 7.
         
            (*1)  С отбелязани конституционни изисквания.